Щхьэузыхь.

Щхьэ узыным щхьэусыгъуэу сыту п1эрэ и1эр? 
Сэ гупсысэм игъэузу сф1ощ1ыр нобэ си щхьэр. 
Сф1ощ1ыр зэуэ зэхуэсауэ сэ гукъеуэу си1эр. 
Си гум дауэ ишэчыну зэгупсысыр си щхьэр? 

Щ1алэгъуалэр хьэулейуэ уэрамыщхьэм тетмэ 
Еджэн 1уэхур зэхахамэ дыхьэшхыну защ1у, 
Зэрызащ1ыр ямыщ1эжу къалэ к1уэц1ым дэтмэ 
Нобэ хэт къызжи1эфыну дызэхуишэр гъащ1эм? 

Хьэгъул1ыгъуэ я1этамэ ефэр зозауэжыр, 
Хьэдэ1усым зэхуэсамэ хъыбарыжь я1уатэ. 
Схуэмыбзыщ1ыу къысф1ыщ1ок1ыр къалэмыпэм пэжыр, 
Сыкъогубжьри сыщ1огъур ар зэрымыджатэм. 

Джатэ жанк1э си щхьэ узыр къыпагъэлъэтамэ 
Си губамп1и си гупсыси щагъэтынут зэуэ. 
Е, псэук1эм дызэхуишэм псоми гу лъатамэ 
Си щхьи си гуи псэхужынут сэрик1и сыпсэууэ. 

(с)kunash